kardosdrur/scandi-wiki huggingface dataset:
Hvem vil være millionær?

Hvem vil være millionær? er den danske udgave af tv-programmet Who Wants To Be a Millionaire.
Programmet blev sendt fra september 1999 til maj 2018 på TV 2 med værter som Peter Kær (1999-2001) (2003-2006), Jes Dorph-Petersen (2001-2003), Hans Pilgaard (2007-2018) og Christian Degn (2019-nu).

Programmet er sat til at vende tilbage, på TV 2 Charlie med nye afsnit i oktober 2019 med Christian Degn som ny vært.

Flere gange har der været sendt specialudgaver, hvor kendte mennesker har deltaget om at vinde penge til velgørende formål. Anders og Peter Lund Madsen har to gange deltaget, og vundet 1 million kr.; første gang i 2002 og anden gang i 2013.

Format

Hurtigst på aftrækkeren 
Spillet starter med Hurtigst på aftrækkeren, hvor deltagerne (10 fra start) får et spørgsmål med fire svarmuligheder, der skal sættes i korrekt rækkefølge. Den hurtigste deltager går videre til selve spillet.

Hovedspillet 

Hovedspillet består af et normalt quizformat med 15 spørgsmål. Til hvert spørgsmål er der fire svarmuligheder, og svarer deltageren forkert, ryger denne ud, svares der rigtigt, fortsættes der til næste spørgsmål. Ved hver femte spørgsmål er der et "checkpoint" – det beløb er deltageren sikret, hvis denne skulle svare forkert på et af de næste spørgsmål. Deltageren kan stoppe, efter spørgsmålet og de fire svarmuligheder er vist.

Livliner 
Deltageren har tre livliner som deltageren kan benytte én gang hver på et selvvalgt tidspunkt spillet igennem:
50:50 – to forkerte svarmuligheder fjernes, så der kun er et rigtigt og et forkert svar tilbage altså en 50-procents chance for et korrekt svar
Ring til en ven – der bliver ringet op til en ven af deltageren, og sammen har vennen og deltageren 30 sekunder til at finde frem til det rigtige svar
Spørg publikum – publikummerne kan via en boks vælge det svar de tror er det rigtige, og deltageren får resultatet angivet i procenter, hvorefter man kan træffe et valg
Spørg værten

Ryger deltageren ud, vælger at stoppe, eller vinder millionen, slutter spillet og cyklussen starter på ny.

Der har udover det normale ovennævnte koncept været en del specialudgaver, som fx "i den gode sags tjeneste" og "Mig og min bedste". Der har de seneste år ikke været lavet afsnit af det oprindelige koncept, men udelukkende specialprogrammer.

Vindere af 1 million 

Der har desuden været lavet Hvem vil være millionær? Junior i 2007-2008, hvor børn deltog og kunne vinde penge til deres sportsklubber.

Der har desuden været lavet Hvem vil være millionær? før 2 millioner.

Se også 
 Hvem vil være millionær? (Afghanistan) - om den afghanske version

Referencer

Eksterne henvisninger 
Hvem Vil Være Millionærs hjemmeside på TV 2 

Tv-quizzer
Tv-programmer fra TV 2 Danmark
Tv-programmer fra Danmark
Danske tv-serier fra 1990'erne
Danske tv-serier fra 2000'erne
Danske tv-serier fra 2010'erne
Kadaverjagt

Kadaverjagt er en roman af den danske forfatter Dennis Jürgensen.  Bogen er en slags fortsættels til Kadavermarch, handlingen og personerne er anderledes og har ingen forbindelse til Kadavermarch udover at handlingen udspiller sig i samme univers.

Handling 

I bogen følger man en mand ved navn Lorens, der bor på øen Anholt. Lorens møder en zombie, der kommer til hans hus og dræber hans hund, Nemo. Sammen med øens andre beboere må han rydde Anholt for de levende døde.

Bogens genre er Gys og splatter

Bøger af Dennis Jürgensen
Litteratur i 2006
Jihad (sang)

Jihad er en sang af det amerikanske thrash metal band Slayer fra deres album Christ Illusion, udgivet 8. august 2006.

Sangens titel og hentydende tekst vakte allerede opsigt før albummet overhovedet var blevet udgivet. Sangen omhandler terrorangrebet 9/11 2001 set fra terroristernes synsvinkel. Bandet har dog aktivt benægtet at de prøver at vise hvilken side der "har ret". Sangen minder meget om "Angel of Death" ved at den omhandler et bestemt perspektiv uden at blive sympatetisk. 

Slutningen af sangen indeholder nogle oversatte citater i spoken word fra en "terrorist manual" som blev fundet i en undersøgelse angående terrorangrebene 11. september.

Slayer-sange
Musik i 2006

pt:Jihad (canção)
Bo Diddley

Bo Diddley født Ellas Bates (30. december 1928 i McComb, Mississippi – 2. juni 2008 i Archer, Florida) var en amerikansk rock and roll-sanger, sangskriver og guitarist.

Han skabte den såkaldte "Bo Diddley-rytme", som er en af hjørnestenene i rock and roll-musikken. Den er identisk med claves-rytmen 3-2. De ældste eksempler på rhythm and blues-materiale, som er gået over til rock'n'roll'en er Diddleys sange Who Do You Love?, Road Runner, You Don't Love Me og I'm a Man.

Diskografi

Eksterne henvisninger 

 Bo Diddley-The Originator

Sangere fra USA
Maurice 'Rocket' Richard Trophy

Det såkaldte Maurice 'Rocket' Richard Trophy tildeles årligt den spiller i National Hockey League der scorer flest mål i grundspillet. Det blev doneret til NHL af Montreal Canadiens i sæsonen 1998-99.

Historie 
Trofæet er navngivet efter Montreal Canadiens højre wing Maurice "Rocket" Richard. Richard blev i fem sæsoner den mest scorende spiller i NHL. I sæsonen 1944-45 blev Richard den første spiller der scorede 50 mål i en enkelt sæson.

Vindere af Maurice 'Rocket' Richard Trophy

Flest mål i en sæson (før indførelsen af Maurice 'Rocket' Richard Trophy)

Referencer 
NHL.com
Hockeydb.com

Ishockey i USA
NHL
Ishockey i Canada
Seasons in the Abyss (sang)

"Seasons in the Abyss" er den tiende og sidste sang på thrash metalbandet Slayers album Seasons in the Abyss fra 1990. Nummeret, som varer 6 minutter og 37 sekunder, er skrevet af guitarist Jeff Hanneman og sanger Tom Araya. Sangen begynder med en langsom, ildevarslende, forvrænget guitar som går videre ind i et rent riff. Melodien og tempoet på sangens intro minder en smule om tidligere Slayer-sange som "South of Heaven" og "Dead Skin Mask". Melodi-riffet fortsætter til 1:44, hvor sangen for alvor begynder med middel-hurtige trommer, guitarer og bas. Omkvædet er et af Slayers mest melodiske. Tekstmæssigt henviser sangen til rituelle ofringer og besudling, mens den samtidig tager fat på en nedgang til korruption, ondskab og galskab som en form for mørk befrielse.

"Seasons in the Abyss" blev udgivet som single i 1991. Den blev fulgt af en musikvideo, som viste bandet spille foran en række pyramider og ligbål, filmet i Egypten. Sangen er en af Slayers faste ved koncerter.

Slayer-sange
Sange fra 1990
Bill Haley

Bill Haley (6. juli 1925 i Highland Park, Michigan – 9. februar 1981 i Harlingen, Texas) var en amerikansk rock and roll-musiker og -sanger.

Bill Haley & His Comets indspillede den 12. april 1954 en milepæl i rock'n'roll-musikken med sangen "Rock Around the Clock". Sangen havde i første omgang ikke større succes. I juli 1954 fik gruppen et top ti-hit med deres coverversion af Big Joe Turners "Shake, Rattle and Roll", der endte med at sælge seks millioner eksemplarer. Herefter blev "Rock Around the Clock" i 1955 brugt i filmen Blackboard Jungle med Glenn Ford i hovedrollen, hvilket fik sangen til at stryge til tops på Billboards hitliste, hvor den lå i otte uger.

Haley fortsatte med at have hits i 1950'erne, fx "See You Later, Alligator". Han havde hovedrollen i de to første rock'n'roll-film, Rock Around the Clock og Don't Knock the Rock. Herefter blev han i USA overhalet i popularitet af den yngre og mere sexede Elvis Presley, men var i 1960'erne fortsat populær i Europa, Latinamerika og Mexico.

I 1974 fortalte Haley i et radiointerview med BBC, at han var alkoholiker. Han kæmpede med misbruget i 1970'erne, men han og gruppens koncerter var stadig populære efter en fornyet interesse for musikstilen i slutningen af 1960'erne.

Haley sidste optrædener var koncerter i Sydafrika i maj og juni 1980. Før turneen i Sydafrika havde Haley fået konstateret en hjernesvulst og en planlagt efterårsturne i Tyskland måtte aflyses. Haley døde tidligt om morgenen den 9. februar 1981.

Haleys oprindelige Comets-gruppe fra årene 1954-1955 tager stadig på verdensturneer, på trods af at de alle er 70-80 år gamle.

Eksterne henvisninger 

 Omfattende online-portal med link til Bill Haley-materiale på internettet
 

Sangere fra USA
Hollywood Walk of Fame
Rockmusikere fra USA
Hofgeismar

Hofgeismar er en tysk by i det nordlige Hessen med 17.084 indbyggere (2006).

De nærmeste store byer er Kassel (25 km mod syd) og Frankfurt am Main (210 km mod syd). Kassel er hovedsæde for de administrative enheder Regierungsbezirk Kassel og Landkreis Kassel.

Billeder fra Hofgeismar

Eksterne henvisninger 

Byer i Hessen
Jerry Lee Lewis

Jerry Lee Lewis (født 29. september 1935 i Ferriday, Louisiana, død 28. oktober 2022) var en amerikansk rock and roll- og country-sanger, sangskriver og pianist.

I 1957 skrev Lewis kontrakt med Sam Phillips' pladeselskab Sun Records, og kom i selskab med Elvis Presley, Johnny Cash og Carl Perkins (de fire blev kendt som The Million Dollar Quartet). I årene 1957-1958 fik Lewis hits med sangene "Whole Lotta Shakin' Goin' On", "Great Balls of Fire", "High School Confidential" og "Breathless". 

Under en turné i Storbritannien kom det frem, at den 23-årige stjerne i sit tredje ægteskab havde giftet sig med en halvkusines 13-årige datter, Myra Gale Brown, hvilket medførte at hans turné blev aflyst efter kun tre måneder. Skandalen fulgte ham tilbage til USA, hvor hans karriere gik næsten i stå de følgende ti år. I Europa, særligt i Storbritannien og Tyskland, genvandt han i midten af 1960'erne noget af sin popularitet. 

I 1968 fik Lewis et comeback med countrysangen "Another Place, Another Time", og i resten af 1960'erne og 1970'erne fulgte flere countryhits, mens han gradvist gjorde sine udgivelser mere rockede.

1970'erne og de tidlige 1980'ere var præget af hans skilsmisse fra Myra i 1970, hans 19 år gamle søns død i en bilulykke, narkotika- og alkoholmisbrug og en vådeskudsulykke hvor bassisten Butch Owens blev såret.

En film om Lewis tidlige karriere, Great Balls of Fire, kom i biograferne i 1989. Filmen bragte Lewis tilbage i rampelyset, særligt fordi han besluttede at genindspille sine sange til filmens soundtrack.

Lewis var så sent som i marts 2006 på turne i Danmark og Tyskland.

Referencer

Eksterne henvisninger 
 
 

Sangere fra USA
Pianister fra USA
Hollywood Walk of Fame
SMVdanmark

SMVdanmark (indtil 25. oktober 2017 Håndværksrådet) er en dansk erhvervsorganisation for små og mellemstore virksomheder inden for bl.a. industri, byggeri og service. Organisationen har hovedkontor på Islands Brygge og arbejder for at forbedre vilkårene for at drive virksomhed i Danmark, blandt andet med hensyn til konkurrenceevne. Navneskiftet fra det traditionsrige navn Håndværksrådet til SMVdanmark skete som led i en strategi for at favne bredere end de traditionelle håndværksfag.

Haandværksraadet blev grundlagt i 1940 og blev fusioneret med Fællesrepræsentationen for dansk Industri og Haandværk (hvis oprindelse går tilbage til 1879) i 1950. I dag har SMVdanmark 18.000 medlemsvirksomheder, hvoraf de fleste er medlemmer af rådet gennem 30 faglige organisationer og 65 tværfaglige organisationer.
 
SMVdanmarks formand er civilingeniør Niels Techen, og organisationens administrerende direktør er Jakob Brandt, der tiltrådte den 1. juli 2020.

Kilder

Eksterne henvisninger 
 SMVdanmarks hjemmeside

Etableret i 1940
Brancheforeninger i Danmark
Håndværk
Velux

Velux Gruppen (af virksomheden stiliseret VELUX Gruppen) er en international virksomhed, der producerer og sælger ovenlysvinduer, lystunneller og ovenlyskupler samt tilbehør til samme. Virksomheden er et datterselskab af VKR Holding A/S, der desuden rummer en gruppe af virksomheder, som blandt andre Velfac, og Rationel Vinduer. 

Velux Gruppen har 16 produktionsselskaber i 9 lande og salgsselskaber i 35 lande. Der er beskæftiget omkring 11.000 medarbejdere. Velux Gruppen har hovedsæde i Hørsholm.

Navnet Velux  er sammensat af de to latinske ord Ve (ventilation) og Lux (lys).

Velux Gruppen står bag Model Home 2020 projektet og er desuden en del af Active House Alliancen.

Historie 

Virksomheden blev grundlagt i 1941 og registreret som varemærke i 1942 af bygningsingeniør Villum Kann Rasmussen, som så muligheden for at udnytte mørke loftsrum under skrå loftstage. Han designede et vindue, der passede dertil og som både kunne udnytte det naturlige dagslys og åbnes, så der blev tilstrækkelig ventilation til loftsrummene kunne bruges til beboelse.   

I 1952 begyndte Velux at sælge virksomhedens produkter i udlandet – først Sverige og Tyskland. Efterhånden etablerede VELUX sig i de forskellige lande i Europa og man begyndte at oprette deciderede salgssteder i de enkelte lande bl.a. Frankrig i 1962, samt Spanien og Italien i 1970'erne.

Det første salgssted udenfor Europa blev USA i 1975 og 1978 blev der også opført en fabrik. Inden længe kunne produktionen ekspanderes til Canada.  

Ved starten af 1980'erne satsede Velux Gruppen på Central- og Østeuropa, og i slutningen af årtiet udvidede man med salgssteder i Chile, Japan og Australien.

Ejerforhold og ledelse 
VELUX Gruppen er ejet af VKR Holding A/S, et fonds- og familieejet aktieselskab, ejet af VILLUM FONDEN og Kann Rasmussen familien. I 2022 omsatte VKR Holding for DKK 31,9 mia. og VILLUM FONDEN donerede DKK 1,36 mia. til forskning, miljø, sociale og kulturelle formål i ind- og udland.

Sponsorater 
Velux har været titelsponsor for VELUX EHF Champions League i herrehåndbold og VELUX 5 OCEANS Race

Kritik 
Velux blev i 2008 undersøgt af EU’s konkurrencemyndigheder for overtrædelse af EU’s konkurrenceregler.

Velux blev efterfølgende frikendt på alle punkter og EU-Kommissionen har efterfølgende konkluderet, at Velux’ rabatsystem var lovligt.

Kilder

Eksterne henvisninger 

 Officiel dansk hjemmeside
 Officiel koncern hjemmeside

Byggematerialeproducenter i Danmark
Etableret i 1941
VKR Holding
Zero Mostel

Zero Mostel (Samuel Joel Mostel 28. februar 1915 i Brooklyn, New York – 8. september 1977 i Philadelphia i Pennsylvania) var en amerikansk teater- og film-skuespiller. Han er bedst kendt for sine komiske roller i musicalerne Fiddler on the Roof , A Funny Thing Happened on the Way to the Forum og Max Bialystock i filmen Forår for Hitler. Han var sortlistet i 1960'erne.

Mostel var søn af en rabbiner. Mostel læste kunst og engelsk som hovedfag og arbejdede under depressionen som fx fabriksarbejder og havnearbejder. Senere forelæste han om kunst og begyndte at male.

Hans karriere som komiker begyndte i 1942 som standupkomiker på natklubber. Efter nogle måneder begyndte han at optræde i radioen og revyer. I 1943 havde han sin filmdebut i DuBarry Was a Lady. Efter at have gjort tjeneste under anden verdenskrig genoptog han sin teater- og filmkarriere.

Den blev brat afbrudt af sortlistningen, selv om han under vidneansvar fortalte, at han aldrig havde været medlem af kommunistpartiet. Han havde svært ved at få arbejde og begyndte at male igen. I 1958 vendte han tilbage til Broadway. I 1966 begyndte han at indspille film igen. Fx medvirkede han i filmatiseringen af flere af sine Broadway-succeser.

Eksterne henvisninger 

 

Skuespillere fra USA
Lars Michaelsen (fodboldspiller)

Lars Michaelsen (født 1. marts 1986) er en dansk professionel fodboldspiller, hvor hans primære position er på midtbanen og sekundært i angrebet. Hans seneste klub var 2. divisionsklubben FC Hjørring, som han skrev en etårig-kontrakt med i august 2006. Han blev efter gensidig aftale imidlertidig løst fra sin kontrakt gældende fra årsskiftet 2006/2007.

Karriere 
Lars Michaelsen scorede et officielt mål for Brønshøj Boldklub i 2004-2005 sæsonen, mens et andet mål blev scoret i den annullerede kamp mod Akademisk Boldklub den 13. april 2005.

Den teknisk stærke midtbanespiller skrev under på en kontrakt med 1. divisionsklubben Fremad Amager, men nåede kun at spille en enkelt førsteholdskamp den 2. oktober 2005 mod Nykøbing Falster Alliancen samt 6 kampe og 1 mål på klubbens andethold i Københavnsserien. Således valgte han i sommeren 2006 at skrive kontrakt med FC Hjørring, hvor han skrev under på en aftale frem til sommeren 2007. Han blev efter gensidig aftale imidlertidig løst fra sin kontrakt gældende fra årsskiftet 2006/2007, da Lars Michaelsen ikke faldt til.

Referencer 

Fodboldspillere fra Danmark
Fodboldspillere fra Køge Boldklub
Fodboldspillere fra Herfølge Boldklub
Fodboldspillere fra Brønshøj Boldklub
Fodboldspillere fra Fremad Amager
Fodboldspillere fra FC Hjørring
American Beauty

American Beauty er en amerikansk film fra 1999 instrueret af Sam Mendes og skrevet af Alan Ball. Kevin Spacey har hovedrollen som Lester Burnham, en midaldrende mand, der får en midtvejskrise, da han bliver forelsket i sin teenagedatters bedste ven. Annette Bening spiller Lesters materialistiske kone, Carolyn, og Thora Birch spiller deres usikre datter, Jane, Mena Suvari, Wes Bentley, Chris Cooper og Allison Janney deltager også i filmen. Filmen er blevet beskrevet af akademikere som en satire på den amerikansk middelklasse forhold til skønhed og personlig tilfredsstillelse. Analyser af filmen har fokuseret på filmens udforskning af romantisk og faderlig kærlighed, seksualitet, skønhed, materialisme og selv-frigørelse.

Filmen blev udgivet i Nordamerika den 15. september 1999, og blev positivt modtaget af både kritikere og publikum, det var det bedste anmeldte amerikanske film i 1999 og indtjente over 350 millioner dollars på verdensplan. Anmelderne roste de fleste aspekter af filmen, med særlig vægt på Mendes, Spacey og Ball. DreamWorks lancerede en stor kampagne for at øge American Beauty's chancer for at vinde en Oscar.

Filmen endte med at vinde bedste film, bedste instruktør, bedste mandlige hovedrolle (for Spacey), bedste originale manuskript og bedste fotografering ved årets oscaruddeling. Filmen var nomineret til og vandt mange andre priser og hædersbevisninger, hovedsagelig for instruktion, forfatterskab og skuespil.

Medvirkende

Produktion 
Ball begyndte at skrive American Beauty som et skuespil i begyndelsen af 1990'erne, delvist inspireret af mediercirkuset omkring Amy Fisher-retssagen i 1992. Han opgav stykket da han indså at historien ville ikke fungere på scenen. Efter flere år som tv-manuskriptforfatter, genoplivede Ball idéen i 1997, da han forsøgte at komme ind i filmindustrien. Det modificerede manuskript havde et kynisk livssyn, der var påvirket af Ball's frustrerende periode som forfatter for flere sitcoms. Producenter Dan Jinks og Bruce Cohen tog American Beauty til DreamWorks, og det nystartede filmstudie købte Ball's manuskript for $ 250.000. Dreamworks finansierede den 15 millioner dollars dyre produktion og fungerede som den nordamerikanske distributør. American Beauty markerede den anmelderroste teaterdirektør Mendes filmdebut.

Spacey var Mendes første valg til rollen som Lester, selvom DreamWorks havde opfordret ham til at overveje bedre kendte skuespillere, studiet foreslog desuden også flere forskellige skuespillere til rollen som Carolyn indtil Mendes gav Bening tilbuddet uden DreamWorks' viden. Optagelserne fandt sted fra december 1998 til februar 1999 på Warner Brothers Backlot i Burbank, Californien og på location i Los Angeles.

Referencer

Eksterne henvisninger 
 Officielle website
 

Amerikanske film fra 1999
Dramafilm fra USA
Engelsksprogede film
Film instrueret af Sam Mendes
Oscar for bedste film
Robertprisen for årets amerikanske film
Bodilprisen for bedste amerikanske film
Golden Globe for bedste film - drama
Rain Man

Rain Man er en Oscar-vindende film fra 1988, instrueret af Barry Levinson, der fortæller historien om en selvoptaget, egoistisk yuppie, Charlie Babbitt, der opdager at hans far har efterladt sine ejendele til hans bror, Raymond, der er savant autist, og som Charlie ikke vidste han havde. I filmen spiller Tom Cruise Charlie Babbitt, Dustin Hoffman spiller broderen Raymond og Valeria Golino Charlies kæreste, Susanna. Karakteren Raymond var inspireret af en virkelig person, Kim Peek.

Eksterne henvisninger 
 

Amerikanske film fra 1988
Dramafilm fra USA
Engelsksprogede film
Golden Globe for bedste film - drama
Film instrueret af Barry Levinson
Oscar for bedste film
Gambling
Film om autisme
Istrien

Istrien (kroatisk og slovensk: Istra, italiensk: Istria) er den største halvø i Adriaterhavet. Halvøen ligger mellem Triestebugten og Kvarnerbugten.

Langt det meste af halvøen ligger i Istria distrikt i det vestlige Kroatien.
Vigtige byer i kroatisk Istrien inkluderer Pula (Pola), Poreč (Parenzo), Rovinj (Rovigno), Pazin (Pisino), Labin (Albona), Motovun (Montona), Buzet (Pinguente) og Buje (Buie). En lille skive mod nord inklusive kystbyerne Izola (Isola), Piran (Pirano), Portorož (Portorose) og Koper (Capodistria) ligger i Slovenien, og et lille område inklusive byen Muggia (slovensk Milje) tilhører Italien.

Halvøer i Europa
Kroatiens geografi

Sloveniens geografi
Italiens geografi
Istria
Baryonyx

Baryonyx var en kødædende dinosaurus, der levede for 120 millioner år siden. Den var ca. 9 meter lang og vejede cirka 2 ton.

Hovedformen og gabet var meget lig en krokodilles og den levede af fisk og ådsler.

Der er fundet rester i England og Nordafrika.

Den har fået sit navn efter sin meget voldsomme tommelfingerklo på ca. 30 cm.
 

Dinosaurer
Morten W. Sørensen

Morten W. Sørensen, eller efter navneskifte   Morten Trap Wiegandt (født 1. maj 1979) er en dansk squashspiller. Han er tre gange blevet dansk mester i squash.

Karriere 
Morten W. Sørensen spiller i Herlev/Hjorten Squash Klub. Han startede sin squash karriere i 1992 i Herlev. Han har været PSA-rangeret squashspiller siden 1997, og har indtil videre opnået sin højeste placering på verdensranglisten i juni 2005 hvor han lå nummer 92. Han deltog i april 2006 i Europamesterskaberne hvor Danmark opnåede en 10. plads. Han blev dansk mester for hold i årene 1997 og 2005 og han har vundet fem danske juniormesterskaber, Nordisk mester 2000, Dansk mester 2000, 2007 og 2008, Dansk mester i mixdouble 1999 og 2000, Dansk mester i herredouble 2002 og 2004.
Derudover har han studeret jura ved Kbh. Universitet og har været medejer af Camoda Copenhagen. Han er juniortræner i Herlev/Hjorten squash og talenttræner for Dansk Squash Forbund

Har stiftet softwarefirmaet  SportyFriends Aps.

Resultater 
Dansk juniormester
 5 gange

Dansk mester 
Single
 2008 (Slog Kristian Grooss Jeppesen
 2007 (Slog Rasmus M. Nielsen)
 2000
Mixdouble 
1999
2000
Herredouble 
2002 
2004

 Nordisk mester
Single 
2000

Ekstern kilde/henvisning 
Morten Trap Wiegandt på LinkedIn
 Herlev/Hjortens hjemmeside

Squashspillere fra Danmark
Personer fra København
Mads Korsbjerg

Mads Korsbjerg (født 23. juli 1976) er en dansk squash spiller. Han er 2 gange Danske Mester i Squash

Karriere 
Korsbjerg er født i Aarhus og spiller i Odense Squash & Motions Klub. Han deltog i april 2006 i Europamesterskaberne hvor Danmark opnåede en 10 plads. 
Korsbjerg har været med til at vinde DM for hold med Herlev/Hjorten Squash klub.

Privat 
Mads Korsbjerg er bror til Mikkel Korsbjerg som også er squashspiller. Mads var i en 6-årig periode i den danske bruttolandsholdstrup. Han arbejder til dagligt som pædagog.

Resultater 
 Dansk Mester
 2006 (Slog Michael Frilund i finalen)
 2003

Ekstern kilde/henvisning 

 Herlev/Hjortens hjemmeside

Squashspillere fra Danmark
Pædagoger fra Danmark
Personer fra Aarhus